[{"text_idx": "#000007", "text": "\"Sa ei kujuta ette, kui palju on kuuldema\u0308ngus vo\u0303imalik a\u0308ra u\u0308telda \u2013 kas vo\u0303i u\u0308tlemata ja\u0308tmisega.Tegelikult peab kuuldema\u0308ngu sisse mahtuma inimelu u\u0308leni \u2013 maast taevani.\"Need laused on u\u0308hele oma tegelasele andnud Ju\u0308ri Tuulik: kirjanik, kes seni ainsana pa\u0308lvinud eesti draamakirjanduse auhinna kuuldema\u0308ngude eest.Kuuldema\u0308ng ei ole pelgalt \"teater mikrofoni ees\", \"draama pime o\u0303de\" vo\u0303i \"kirjaoskamatute ro\u0303o\u0303m\".\"Hea kuuldema\u0308ng ei apelleeri konkreetselt-visuaalsele kujutlusvo\u0303imele, ta ei pea arvestama maailma naturalistliku na\u0308gemisega...\" kirjutas kuuldema\u0308ngude toimetajana to\u0308o\u0308tanud Lennart Meri artiklis \"Raadio kunst\" (1962). Hea kuuldema\u0308ng usaldab kuulajat, vallandab kujutlusvo\u0303ime, ka\u0308ivitab vabade assotsiatsioonide voo. Et sellest osa saada, tuleks vo\u0303tta aega ja hoolega kuulata(da). Privaatses, ta\u0308helepanelikus vaikusetsoonis, mida ei risusta muu mu\u0308ra.Na\u0308itlejat ei kammitse kuuldema\u0308ngus na\u0308htava teatri ampluaa, rez\u030cisso\u0308o\u0308ri ei ahista stereotu\u0308u\u0308bid. Raadiolavastuse ja -rolliga kaasneb ja\u0308a\u0308vuse vastutus. Heliarhiivi kuulates saab aimu ajastu ma\u0308ngulaadist, temporu\u0308tmidest, na\u0308itlejate mikrofonitunnetusest ja -tundlikkusest. Kuuldema\u0308ng po\u0303hineb suuresti helidel, su\u0308nnib helirez\u030cisso\u0308o\u0308ri ja rez\u030cisso\u0308o\u0308ri u\u0308hisloominguna, mis tulvil aimamatuid ja ammendamatuid vo\u0303imalusi. Helide universum va\u0308ljendub nii mu\u0308ravais mu\u0308riaadides kui u\u0308ksiklase sisekosmoses. Helides annab va\u0308ljendada globaalkatastroofegi, ent ma\u0308rksa ko\u0308itvam ja varjundirikkam vo\u0303iks olla Vaikus \u2013 mitte u\u0308ksnes enne vo\u0303i pa\u0308rast tormi. Millest ja kellega ko\u0303neleb kuuldema\u0308ngus Paus? \"Ko\u0303ige ta\u0308htsam on silmale na\u0308htamatu...\" Seda Va\u0308ikese Printsi to\u0303de avastab iga kuuldema\u0308ngust osasaaja. U\u0308leni \u2013 maast taevani."}, {"text_idx": "#000011", "text": "Reporteritund. Stuudios on Kersti Kaljulaid"}]